प्रधानमन्त्रीको भ्रमणमा पञ्चेश्वरको विस्तृत परियोजना प्रतिवेदन (डीपीआर) तयार गर्न बाँकी रहेको अवरोध चिर्न सहयोगी हुने उहाँले बताउनुभयो । एक्काइस वर्षअघि भएको महाकाली सन्धिमा त्यस्तो डीपीआर छ महिनामा बन्ने भने पनि अझै काम हुन सकेको छैन । ‘यो भ्रमणले गाँठो फुकाउने छ,’ उहाँले थप्नुभयो, ‘नदीमा पानी होइन, डलर बगिरहेको छ, अब बुझ्न ढिलाइ गर्नुहुन्न । ’ पञ्चेश्वर परियोजनामा कम्तीमा छ हजार चार सय मेगागाट बिजुली उत्पादन हुने प्रक्षेपण छ ।
